
מישיבת ועדת החוקה, חוק ומשפט
יום שלישי, י"ט באדר התשע"ח (06 במרץ 2018), שעה 15:25
<סדר היום:>
<הצעת חוק יסודות המשפט (תיקון) (עקרונות המשפט העברי), התשע"ז-2017>
נכחו:

<חברי הוועדה:> 
ניסן סלומינסקי – היו"ר
זאב בנימין בגין

יעל גרמן

שולי מועלם-רפאלי
חברי הכנסת:
מיכל בירן

מסעוד גנאים

משה גפני
אכרם חסון

מוסי רז
<ייעוץ משפטי: >
גור בליי
<סגנית מנהל/ת הוועדה:>
נטלי שלף
<רישום פרלמנטרי:>
רמי בן שמעון
<הצעת חוק יסודות המשפט (תיקון) (עקרונות המשפט העברי), התשע"ז-2017, פ/2696/20, כ/717, הצעת ח"כ ניסן סלומינסקי>
<היו"ר ניסן סלומינסקי:>
יעל, את ביקשת את הרביזיה? 

<יעל גרמן (יש עתיד):>
כן. אני ביקשתי.

<היו"ר ניסן סלומינסקי:>
אז בואי תנמקי אותה. אני פותח את הישיבה בנושא של רביזיה והמשפט העברי.

<גור בליי:>
חוק יסודות המשפט.

<היו"ר ניסן סלומינסקי:>
כן.
<יעל גרמן (יש עתיד):>
הרביזיה שביקשתי נובעת מכך שלא התקבלה ההסתייגות שמבחינתי היא הסתייגות קטנה מאוד אבל בעלת משמעות גדולה מאוד. הסתייגות שביקשה לומר שלמעשה אנחנו צריכים לאור עקרונות המשפט העברי המתיישבים עם עקרונות החירות, זאת אומרץ, אנחנו צריכים להקדים את עקרונות המשפט העברי לעקרונות החירות, הצדק והוספנו כמובן גם את - - -

ביקשנו להוסיף את זה. אני חושבת שזה היה הגורם לכך שהיה כמעט קונצנזוס. אני חוזרת ואומרת את מה - - - 
<היו"ר ניסן סלומינסקי:>
רבותי, אני מבקש.

<יעל גרמן (יש עתיד):>
אולי לא כולם נוהגים לדבר על כך, אדוני היושב-ראש, יש לנו חשש גדול מכפיה דתית. יש לנו חשש גדול מפרשנות לא ראויה של המשפט העברי. פרשנות לא ראויה שתטיל על הציבור החילוני גזירות בניגוד לאורח חייו. זה הוא, תודה.

<היו"ר ניסן סלומינסקי:>
אני אומר לך שדברייך נשמעים מאוד מכובדים אבל את הדברים האלה בדיוק דיברו בישיבה הראשונה כשהצגתי את הנוסחה שרציתי, ואז אמרו: אם תשנה את זה לנוסחה שהוא הציע, אנחנו הולכים על זה - - -

<יעל גרמן (יש עתיד):>
- - - בישיבה - - -
<היו"ר ניסן סלומינסקי:>
אני יודע. תשאלי את אלעזר שטרן שזו הסיבה שהוא לא בא, את רויטל ואת אחרים - - -

<יעל גרמן (יש עתיד):>
כשאני הייתי, זאת - - -

<היו"ר ניסן סלומינסקי:>
אז הסכמתי לשנות רק כדי שיהיה וראיתי שזה לא עזר.

רבותי, מי בעד הרביזיה? ירים את ידו. מי נגד הרביזיה?

הצבעה

בעד הרביזיה – 4
נגד – 5
נמנעים – אין
הרביזיה לא נתקבלה.
<היו"ר ניסן סלומינסקי:>
הרביזיה נפלה. החוק אושר על ידי ועדת החוקה לקריאה שנייה ושלישית. תודה רבה לכולם. הישיבה נעולה.

<הישיבה ננעלה בשעה 15:30.>

